DA
3.5.2023
Den Europæiske Unions Tidende
C 156/37
4.2.2.
Egenskaber Osten har en tør, brungul til brun granuleret skorpe og en fast til glat tekstur.
Den er elfenbensfarvet.
Når osten skæres over, kommer der jævnt fordelte, men spredte matte til skinnende runde huller til syne, som nogenlunde er på størrelse med en ært.
Hullerne er generelt runde og på størrelse med en ært.
Smagen er mild og bliver skarp med alderen.
Alt efter modenheden kan de beskrevne egenskaber være mere eller mindre udtalte, uden at det berører eller ændrer det overordnede omdømme for »Vorarlberger Alpkäse«. »Vorarlberger Alpkäse« kan markedsføres i portioner af forskellig størrelse.
Begrundelse Angivelsen »fedtindholdet i tørstoffet er over 45 %« udgår og er ikke blevet erstattet, da den er unødvendig i betragtning af de eksisterende lovkrav.
For så vidt angår den ordlyd, som dels stammer fra varespecifikationen og dels fra en nu tilføjet formulering, er der tale om præciseringer, som tjener til afklaring og forbedring med hensyn til fuldstændigheden af produktbeskrivelsen, hvorved kontrolorganet får mere præcise og pålidelige produktparametre til rådighed for at sikre produktets kvalitet.
Den minimale modningsperiode er også defineret mere nøjagtigt og er således blevet præciseret.
Markeds- og salgssituationen, hvor tendensen går mod oste, der er modnet i længere tid, kræver en større tolerance med hensyn til formens højde og de enkelte ostehjuls vægt.
Derfor er vægten blevet sat op til højst 40 kg.
Denne ændring har ingen negativ indvirkning eller indflydelse på kvaliteten af »Vorarlberger Alpkäse«.
2.
Bevis for oprindelse
Den tidligere tekst om produktets historie, der var angivet i punkt 5d (Bevis for oprindelse) i den oprindelige varespecifikation, og som skulle medtages i dette punkt på det tidspunkt, hvor den pågældende betegnelse blev anerkendt, er nu blevet flyttet til punkt 4.6 (Tilknytning til det geografiske område).
I stedet for er der medtaget sektorspecifikke bestemmelser om sikring af sporbarhed i punkt 4.4 (Bevis for oprindelse) i den ændrede varespeci­ fikation: »Den ansøgende sammenslutning fører et producentregister, hvor alle alpine sæterbrug (»Sennalpe«), der fremstiller »Vorarlberger Alpkäse« i det geografiske område, er opført sammen med alpens navn og kontaktadressen.
Det alpine sæterbrug skal indgive en specifik ansøgning til den ansøgende sammenslutning for at blive optaget i dette register.
Videretransport af den anvendte mælk fra et godkendt alpint ostemejeri til et andet ostemejeri inden for det afgrænsede område er tilladt.
For at sikre sporbarheden skal den transporterede mængde mælk dokumenteres ved hjælp af en følgeseddel.
For at sikre, at »Vorarlberger Alpkäse« kan spores ud over forsyningskæderne, udsteder den ansøgende sammenslutning et kaseinmærke efter anmodning.
Det indeholder et serienummer.
Det kaseinmærke, der skal anvendes, omfatter følgende tekst: »G.U.-VBG ALPKAESE XXXXXX« Det alpine sæterbrug skal sætte kaseinmærket, der indeholder et serienummer, på alle producerede ostehjul, inden osten presses, og registrere det i den daglige produktionsrapport.
Den daglige produktionsrapport dokumenterer også produktionsdatoen, mængden af forarbejdet mælk, opvarmningstemperaturen og antallet af oste, der fremstilles den pågældende dag.
Modningsperiodens overholdelse kan spores ved hjælp af produktionsregistret/ partiet.
Osten kan også modnes og lagres i regionale modningskældre ved lavere højder i det afgrænsede område.
Ved salg af »Vorarlberger Alpkäse« skal det alpine sæterbrug føre fortegnelser, der muliggør sporbarheden (f.eks. følgesedler/partier).«